Окопната война става въздействащ символ на безсмислието на войната. Визуално тя се асоциира с млади мъже, изскачащи от окопа, за да се хвърлят в бой с врага под ураганен огън. Типичен пример е първият ден на битката при Сома (в който британската армия дава близо 60 000 жертви) или месомелачката в калта на битката при Пашендейл. За французите паметен образ за окопна война е войната на изтощение в битката при Вердюн в която френската армия дава 380 000 убити.